
Įvyko baigiamoji projekto “Create4Compete” konferencija

Rugpjūčio 28-29 dienomis Marijampolėje vyko baigiamoji tarptautinė projekto “Create4Compete – kūrybiškumas SVV kompetencijoms ir konkurencingumui didinti” konferencija, kurios metu buvo pasidžiaugta pasiektais gerais projekto rezultatais, plėtotos tolimesnės idėjos smulkiam ir vidutiniam verslui remti. Susirinkusius projekto dalyvius, partnerius bei svečius sveikino socialinės apsaugos ir darbo ministrė Algimanta Pabedinskienė, Marijampolės meras Vidmantas Brazys ir kiti garbūs svečiai. 
Konferencijos metu jos dalyviai dalinosi projekto metu kilusiomis naujomis idėjomis, patirtais iššūkiais ir jų sprendimo būdais, bendradarbiavimo patirtimi. Konferencijos dalyviai galėjo sudalyvauti “Kūrybinėse laboratorijose”, kurias moderavo  kviestiniai profesionalūs koučingo specialistai.
Projektas “Create4Compete” prasidėjo 2012 metų rugsėjį ir buvo skirtas didinti Marijampolės ir Kauno bei Kaliningrado srities smulkiojo ir vidutinio verslo įmonių ir infrastruktūrinės verslo paramos bendrovių konkurencingumą bei stiprinti jų bendradarbiavimą per sieną. Projektas įgyvendintas kartu su 4 partneriais iš dviejų šalių: Kauno prekybos, pramonės ir amatų rūmų Marijampolės filialu, Kauno regiono plėtros agentūra, Kaliningrado prekybos ir pramonės rūmais, Smulkiojo ir vidutinio verslo žinių ir technologijų fondu “Viktorija”. 
Ši informacija parengta panaudojant Europos Sąjungos paramą pagal 2007-2013 m. Europos kaimynystės ir partnerystės priemonės Lietuvos, Lenkijos ir Rusijos bendradarbiavimo per sieną programą. Už jos turinį, kuris jokiomis aplinkybėmis neatspindi Europos Sąjungos pozicijos, atsako VšĮ Kauno regiono plėtros agentūra. 


Bendroji informacija apie Europos Sąjungą. Europos Sąjunga yra sudaryta iš 28 valstybių narių, kurios nusprendė palaipsniui suvienyti savo žinias, išteklius ir likimus. Per 50 plėtros metų jos kartu sukūrė stabilumo, demokratijos ir tvarios plėtros zoną, tuo pačiu išlaikydamos kultūrų įvairovę, toleranciją ir asmens laisves. Europos Sąjunga yra įsipareigojusi dalintis savo pasiekimais ir savo vertybėmis su šalimis ir tautomis už savo ribų. 


Bendroji informacija apie Programą. 2007-2013 m. Europos kaimynystės ir partnerystės priemonės Lietuvos, Lenkijos ir Rusijos bendradarbiavimo per sieną programos tikslas – skatinti ekonominį ir socialinį vystymąsi ES bei Rusijos pasienio regionuose, sprendžiant bendras problemas ir iššūkius, bei skatinant bendradarbiavimą tarp kaimyninių tautų. Pagal šią Programą ne pelno siekiančios organizacijos iš Lietuvos ir Lenkijos pasienio regionų kartu su partneriais iš Kaliningrado srities įgyvendina bendrus projektus, kuriuos iš dalies finansuoja ES.
